KS Daily View วันที่ 30 มี.ค. 2565
30 มีนาคม 2565

KS Daily View 30.03.2022 >>> ตลาดหุ้นทั่วโลกตอบรับข่าวบวกการเจรจารัสเซีย– ยูเครนคลี่คลาย มีการถอนทหารกรุงเคียฟ แต่ต้องติดตามรัสเซียจะรับข้อเสนอและการ Sanction ต่อ, บ่ายนี้ติดตามประชุม กนง. คาดยังคงดอกเบี้ย 0.5% /SET คาด 1685 -1700 หุ้นแนะนำ BE8 DOHOME
ตลาดต่างประเทศ : KS ประเมินปัจจัยแวดล้อมภายนอกที่มีน้ำหนักต่อทิศทางการลงทุน มีทั้งสัญญาณบวกและลบ โดยหลักๆ ปัจจัยบวก (+) คือ สงครามรัสเซีย-ยูเครนมีทิศทางที่ดีขึ้นในช่วงสั้น หลังจากเมื่อวานการเจรจาสันติภาพที่ตุรกีออกมาบวก กระทรวงกลาโหมรัสเซียประกาศลดปฏิบัติการทางทหารออกจาก กรุงเคียฟ (เมืองหลวงของยูเครน) ฝั่งรัสเซียจะยอมให้ยูเครนเข้าร่วมเป็นสมาชิกสหภาพยุโรป (EU) ได้แต่ต้องไม่เข้าเป็นสมาชิก NATO ฯลฯ ฝั่งยูเครน เสนอต้องการค้ำประกันความปลอดภัยของ NATO จากประเทศผู้ค้ำประกัน อาทิ (จีน อเมริกา อังกฤษ ฝรั่งเศส ฯลฯ) อื่ลอย่างไรก็ตามยังต้องติดตามต่อ 1.) ฝั่งรัสเซียจะรับข้อเสนอทั้งหมด ? 2.)การคว่ำบาตร (Sanction) จากประเทศพันธมิตรยูเครนต่อรัสเซีย จะยังมีต่อ ? KS ประเมินหากยังตกลงไม่ได้ และ การ Sanction ยังมีต่อ เชื่อว่าในระยะถัดไปมีโอกาสที่ตลาดหุ้นจะกลับมาผันผวน และไม่ได้เป็นขาขึ้นชัดเจน รวมถึงราคาพลังงานยังมีแนวโน้มทรงตัวในระดับที่สูงต่อ
ส่วนปัจจัยลบ (-) คือ ตลาดยังกังวลประเด็น Inverted Yield Curve หลังจาก 10-2 Year Treasury Yield Spread ล่าสุดอยู่ที่ 6 bps ใกล้ 0 และมีบางช่วงเมื่อวานลงไปติดลบ (ในอดีต หากติดลบมักจะตามด้วยการเศรษฐกิจถดถอย 6-12 เดือนข้างหน้า) อย่างไรก็ตาม KS ประเมินในรอบนี้จะแตกต่างกัน ในระยะสั้นยังไม่น่ากังวล เพราะปัจจุบัน Yield Curve ยังเป็นลักษณะ Bearish flattening และหาก อิงคาดการโอกาสเกิดภาวะเศรษฐกิจถดถอย(Recession) ใน Bloomberg คาด ยุโรป โอกาสเกิดอยู่ที่ 25% ขณะที่สหรัฐโอกาสเกิดยังต่ำอยู่ที่ 20% ส่วนประเด็น Fed เชื่อว่าช่วงนี้แรงกดดันจากประเด็นนี้จะลดลงช่วงสั้น แต่ตลาดจะรอรายงาน Fed Minutes ต้นเดือน วันที่ 6 เม.ย. เชื่อว่า ตลาดจะรอรายละเอียดมาตรการ Quantitative Tightening (QT)? ส่วนประเด็นการขึ้นอัตราดอกเบี้ย ตลาดค่อนข้างเชื่อว่ามีโอกาสการประชุม 2 ครั้งในช่วง 2Q22 คือรอบ 4 พ.ค และ รอบ 15 มิ.ย. จะเห็นการปรับขึ้น 50 bpsเป็นประเด็นที่ตลาดรับรู้ไปแล้วในราคาหุ้น
โดยรวมดูประเด็นสงครามที่คลี่คลายจะมีน้ำหนักบวกมากกว่า เป็นปัจจัยหนุนเมื่อวานตลาดหุ้นพัฒนาแล้วปรับเพิ่มขึ้นต่อ ฝั่งสหรัฐปรับเพิ่มขึ้นติดต่อกันในช่วง 2 อาทิตย์ โดยเมื่อคืนดัชนี Nasdaq +1.8%,ดัชนี S&P500 +1.2%, ดัชนี Dowjones +0.97% แต่ฝั่งยุโรปปรับเพิ่มขึ้นมากกว่า ตลาดหุ้นฝรั่งเศส+3.1%, ตลาดหุ้นเยอรมัน +2.8%, และเชื่อว่าตลาดหุ้นเอเซีย และ SET Indexจะได้ Sentiement บวกต่อในวันนี้ โดยบ่ายนี้ ติดตามการประชุม กนง. วันที่ 30 มี.ค.65 ติดตาม ธปท. เตรียมหั่นประมาณการ GDP ปี 2565 ที่เดิมคาดว่าจะโต 3.4% มองการปรับลดเป้า GDP จะเป็น sentiment เชิงลบ SET index และลบต่อกลุ่ม Domestic play ได้แก่ กลุ่มธนาคาร อสังหาฯ ค้าปลีก และท่องเที่ยว ขณะที่ประเด็นเรื่องอัตราดอกเบี้ยฯ คาด กนง. ยังคงที่เดิม 0.5% ภายใต้ทิศทางเงินเฟ้อที่สูง และอัตราดอกเบี้ยโลกที่เป็นขาขึ้น ให้น้ำหนักมติที่ประชุม ? หากดอกเบี้ยยังทรงตัวต่ำ มีโอกาสทำให้จะทำให้ทิศทางเงินบาทอ่อนค่า กดดัน Flow ไหลออก แต่จะบวกต่อหุ้นส่งออก อาทิ ASIAN, TU และกลุ่มอิเล็กทรอนิกส์
กลยุทธการลงทุนในช่วงนี้ ภายใต้ภาวะราคาน้ำมันดิบอ่อนตัวช่วงสั้น จากสงครามคลี่คลาย, Lockdown ในจีน และรอกาประชุม OPEC+ แนะนำลงทุนห้น Anti Commodity อาทิ (SCGP, EPG, GPSC, BGRIM) ระยะกลางแนะนำ กลุ่มการเงิน (TIDLOR, ASK ,THANI, AEONTS, BAM CHAYO) กลุ่มเครื่องดื่ม (SAPPE, CBG, OSP) กลุ่ม Tech Consult อาทิ (BBIK, BE8), กลุ่มโรงไฟฟ้า (GULF, GUNKUL, SSP)
มุมมองตลาดหุ้น SET คาด 1685 -1700 หุ้นแนะนำ BE8 , DOHOME
Top pick :
BE8(ราคาพื้นฐาน 40.4บาท) เรามีมุมมองหุ้น Growth จะ Outperform ในช่วงนี้ และเรามีมุมมองที่เป็นบวกต่อรายได้ปี 2565 ของ BE8 โดยอิงจากประมาณการยอด backlog ของเราที่มากกว่า 500 ลบ. เทียบกับประมาณการรายได้ปี 2565 ของเราที่ 540 ลบ. และคาดว่ากำไรของ BE8 จะเติบโตอย่างแข็งแกร่งในปี 2565-66 ที่ 57% และ 44%
DOHOME(ราคาพื้นฐาน 24.5 บาท) คาดไตรมาส 1/2565 จะดีขึ้น QoQ ในเชิง QTD SSSG ของ DOHOME ยังคงเป็นบวกที่ประมาณ +28-30% จากความต้องการวัสดุก่อสร้างที่แข็งแกร่งและราคาเหล็กที่สูงขึ้น YoY ในปี 2565 เราคาดว่า DOHOME จะสามารถทำให้กำไรเติบโตที่ 11% เป็น 2.0 พันลบ. จากการเติบโตอย่างแข็งแกร่งของยอดขายที่ 19% YoY
รายงานตัวเลขเศรษฐกิจ
วันพุธติดตาม ตัวเลขผลผลิตภาคอุตสาหกรรมของไทยเดือน ก.พ. คาด +2.5% YoY การประชุม กนง.ของไทย คาดคงอัตราดอกเบี้ยนโยบายที่ 0.5% ถ้อยแถลงของ ECB President Lagarde ตัวเลขอัตราเงินเฟ้อของเยอรมันเดือน มี.ค. คาด +1.6% MoM และ +6.1% YoY ตัวเลขการจ้างภาคเอกชนของสหรัฐฯ เดือน มี.ค. คาด 4.38 แสนคน ปริมาณสต๊อกน้ำมันดิบรายสัปดาห์ของสหรัฐฯ
วันพฤหัสฯ ติดตาม ตัวเลข NBS manufacturing PMI ของจีนเดือน มี.ค. คาด 49.1 จุด (-2.2% MoM) ตัวเลข NBS non-manufacturinng PMI ของจีนเดือน มี.ค. คาด 50.2 จุด (-2.7% MoM) ตัวเลข Retail sales ของเยอรมันเดือน ก.พ. คาด +0.6% MoM ตัวเลข ตัวเลขการบริโภคภาคเอกชนของไทยเดือน ก.พ. คาด -0.1% MoM ตัวเลขการลงทุนภาคเอกชนของไทยเดือน ก.พ. คาด +1.1% MoM ตัวเลขดุลบัญชีเดินสะพัดของไทย เดือน ก.พ. คาด -2.9 พันล้านเหรียญสหรัฐฯ ตัวเลขอัตราการว่างงานของยุโรปเดือน ก.พ. คาด 6.7% (ทรงตัว MoM) ตัวเลข Personal spending ของสหรัฐฯ เดือน ก.พ. คาด +0.5% MoM ตัวเลข Personal income ของสหรัฐฯ เดือน ก.พ. คาด +0.5% MoM ดัชนี PCE Price index ของสหรัฐฯ เดือน ก.พ. คาด +0.8% MoM และ +6.5% YoY ตัวเลข Initial Jobless Claim รายสัปดาห์ของสหรัฐฯ คาด 2 แสนตำแหน่ง ถ้อยแถลงของ Fed Williams และการประชุมกลุ่ม OPEC+
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp